**ლექცია 1**

სასწავლო კურსის ფარგლებში გამოსაყენებელი ცნებები და ტერმინების დეფინიცია: კულტურა, ცივილიზაცია,

***ლიტერატურა:***

* ჩიქოვანი, ნ. საქართველოს კულტურული რაობა და ცივილიზაციური კუთვნილება ცივილიზაციათა თეორიის კონტექსტში (თეორიული და მეთოდოლოგიური ასპექტები), თბილისი 2005
* ძირითადი ცნებები და ტერმინები კულტურის მეცნიერებებში - სასწავლო კურსის რიდერი; აგრეთვე იხ.: [www.culturedialogue.com](http://www.culturedialogue.com/), ბიბლიოთეკა, ტერმინები

**ასიმილაცია**

ასიმილაცია არის ორი კულტურის ურთიერთქმედების პროცესი, რომლის შედეგად ერთ-ერთი მათგანი კარგავს საკუთარ იდენტურობას და შთაინთქმება მეორის მიერ. ასიმილაციის პროცესი შეიძლება მიმდინარეობდეს როგორც ბუნებრივი, ასევე ძალადობრივი გზით.  
  
ცნება „ასიმილაცია“ XIX საუკუნის ბოლოდან დამკვიდრდა ამერიკულ კულტურანთროპოლოგიაში, თავდაპირველად ტერმინ „ამერიკანიზაციის“ სინონიმური მნიშვნელობით. მისი პირველი განსაზღვრება რ. პარკსა და ე. ბერჯესს ეკუთვნით: „ასიმილაცია ურთიერთშეღწევისა და შერევის პროცესია, რომლის განმავლობაში ინდივიდები ან ჯგუფები იძენენ სხვა ინდივიდების ისტორიულ მეხსიერებას და, იზიარებენ რა მათ გამოცდილებას, ჩართული აღმოჩნდებიან საერთო კულტურულ ცხოვრებაში“. XX საუკუნის შუა წლებამდე ეს ტერმინი გამოიყენებოდა ამერიკის შეერთებული შტატების დომინირებად კულტურაში ინდიელთა ტომების ინკორპორაციის მნიშვნელობით. ამერიკული საზოგადოება განიხილებოდა უზარმაზარ „შემოქმედებით ლაბორატორიად“, სადაც სხვადასხვა კულტურული ტრადიცია ერთმანეთს ერევა და „გადაიდნობა“ სინთეზურ მთლიანობად. XX საუკუნის მეორე ნახევარში ჯ. ვან დერ ზანდენმა განასხვავა ცალმხრივი ასიმილაცია, როცა უმცირესობის კულტურა მთლიანად გამოიდევნება დომინირებადი კულტურის მიერ, და კულტურათა შერევა, რომლის დროსაც დაქვემდებარებული და გაბატონებული ჯგუფების ელემენტები ერთმანეთს ერევა, ქმნის მდგრად კომბინაციებს და საფუძველს უყრის ახალ კულტურას.  
  
მ. გორდონმა დაამკვიდრა ასიმილაციის ხარისხობრივი განხილვის ტრადიცია. დღეს მიჩნეულია, რომ სრული ასიმილაციის შემთხვევები ძალიან იშვიათია; ჩვეულებრივ, ადგილი აქვს უმცირესობის კულტურის ამა თუ იმ ხარისხით ტრანსფორმაციას დომინირებადი ეთნიკური ჯგუფის კულტურის ზეგავლენით. ამასთან, ხშირად უმცირესობის კულტურის უკუზეგავლენაც ფრიად ძლიერია.  
  
ტერმინი ასიმილაცია ხშირად გამოიყენება სხვა მნიშვნელობით და აღნიშნავს დომინირებადი ნაციონალური ჯგუფის განსაკუთრებულ პოლიტიკას ეთნიკური უმცირესობების მიმართ. ეს პოლიტიკა მიმართულია ამ უმცირესობათა ტრადიციული კულტურის დათრგუნვისაკენ და ისეთი სოციალური გარემოს შექმნისაკენ, რომლის პირობებში დომინირებადი ჯგუფის ინსტიტუციურ სტრუქტურებში მონაწილეობისათვის უმცირესობის წარმომადგენელი იძულებული იქნება, მიიღოს დომინირებული საზოგადოების კულტურული ნიმუშები.  
  
დღეს მკვლევართა უმრავლესობა გარკვეულ სიფრთხილეს იჩენს ტერმინ „ასიმილაციის“ მიმართ, მისი პოლიტიკური შეფერილობის გამო.

**კულტურის კონფიგურაცია**

ეს არის კატეგორია, რომელთანაც რომელიმე კონკრეტული ლოკალური კულტურის ისტორიის თავისებურება განიხილება არა იმდენად უნიკალურ რაკურსში, რამდენადაც განუმეორებელი კომპოზიციის რაკურსში, რომელთა შორის შეიძლება შევხვდეთ ერთი კულტურის თვისებების მეორე კულტურაში გავცელებულს. ანალიტიკური ინსტრუმენტის რანგში კულტურის კონფიგურაციის კატეგორიის გამოყენების მთავარ პრინციპს და გვევლინება მასზე, როგორც დინამიურ ფენომენზე წარმოდგენას. კულტურის კონფიგურაცია სისტემურ და დინამიურ ერთობაშია კულტურის მახასიათებლებთან.  
  
კულტურის კონფიგურაცია ადამიანთა (ერების) ადაპტაციის პროცესში წარმოიშვება მისი არსებობის ბუნებრივ და ისტორიულ პირობად. რაც უფრო თავისებურია ერის ისტორია, მით უფრო მეტი თვითმყოფადობით გამოირჩევა მისი კულტურის კონფიგურაციაც. სტრუქტურულად კულტურის კონფიგურაცია წარმოადგენს საკმაოდ რთულ იერარქიულ სისტემას. მასში შეიძლება გამოვყოთ რამდენიმე საერთოეროვნული ბირთვი, უფრო ლოკალური კულტურული კომპოზიციები.  
  
ერთ ბუნებრივ-კლიმატურ პირობებში მცხოვრებ საზოგადოებებში მსგავსი კულტურები ყალიბდებოდა. ასეთ კულტურათა ცალკეულ ნიშნებზე დაფუძნებული კულტურულ კუნფიგურაციული მსგავლება, მიღებული განსაზღვის, როგორც მთლიანი სამეურნეო-კულტურული ტიპოლოგია. რა თქმა უნდა, ასეთ სამეურნეო-კულტურული ტიპი ნაწევრდება წმინდა ანალიტიკურად. ამ ტიპის საზოგადოების შემქმნელი ჯგუფი არანაირ სისტუმ-ფუნქციონალურ მთლიანობას არ წარმოადგენს.  
  
კულტურის კონფიგურაციაში, ერთი გენეტიკური წარმოშობის (გერმანელები, სლავები), ან ერთი კულტურულ-ენობრივი ტრადიციის მემკვიდრე (თურქული ხალხები) საზოგადოებებში უფრო მეტი მსგავსებით გამოირჩევა ენა, უძველესი ელემენტები, ასევე რიგი საარსებო ტექნოლოგიები. ასეთი ტიპის ხალხთა ერთობებს და მათ კულტურის კონფიგურაციას მიღებულია ეწოდოს „ისტორიული-ეთნოგრაფიული“.  
  
სრულიად სხვა მსგავსება კულტურის კონფიგურაციისა ფორმირდება ერთი ისტორიული ბედის საზოგადოებათა საფუძველზე, ერთ რეგიონში გავრცელებულზე ასეთი ტიპის საზოგადოება დაკავშირებულია ართ სახელმწიფოში სხვადასხვა ხალხთა ხანგრძლივ ერთიანობაზე (რუსეთი, ჩინეთი), კონფესიურ ერთობებზე (კათიკობა და მუსულმანობა), ერთნაირ იზოლირებულ რეგიონის დაჯგუფებებზე (ლათ. ამერიკა). ამგვარი ისტორიული მდგომარეობა აყალიბებს ერთგვარ მახასიათებლებს ამ მაღალი რანგის მსგავსებას კულტურის კონფიგურაციისა. ეს ხდება უპირველეს ყოვლისა სოციალური ორგანიზაციის ინსტიტუციონალურ საშუალებათა სფეროში, კომუნიკაციაში (პოლიტიკა, სამართალი, რელიგია, კულტურა და ა.შ.). ამგვარი ტიპის კულტურის კონფიგურაციულ მსგავსებად ეძახიან კულტურულ ისტორიულ ან ცივიზაციურს.

კულტურის დიფუზია

კულტურის დიფუზია არის ორი ან მეტი საზოგადოების კულტურული მახასიათებლების სივრცეში გავრცელება და შეღწევა სხვა საზოგადოებაში. ესაა კულტურის გავრცელება-მოძრაობის განსაკუთრებული ფორმა, რომელიც აუცილებლად არ გულისხმობს მიგრაციულ პროცესებს. კულტურა საზოგადოებიდან საზოგადოებას შეიძლება გადაეცეს თავად საზოგადოების ან მისი წარმომადგენლების გადაადგილების გარეშე. კულტურის გავრცელება მოძრაობის განსაკუთრებული ფორმაა, რომელიც განსხვავდება და არ დაიყვანება მიგრაციულ პროცესებზე.  
  
კულტურული დიფუზიის კონცეფციის ყველაზე რადიკალური მომხრეების მიერ კაცობრიობის მთელი ისტორია გააზრებული იყო როგორც კულტურათა კონტაქტი, შეჯახება, სესხება და გადატანა. ისინი ყველგან და ყველაფერში მხოლოდ კულტურის დიფუზიას, ე. ი. სხვადასხვა კულტურული მოვლენის სივრცეში გადანაცვლებას ხედავდნენ.  
  
კულტურის დიფუზია შეიძლება განხორციელდეს არა მარტო ხალხებსა და ქვეყნებს, არამედ ჯგუფებს და სოციალურ ფენებს შორის. აქედან გამომდინარე, განარჩევენ ორ მიმართულებას: 1) კულტურის დიფუზია ეთნოსებს, გარკვეული სტატუსის მქონე ინდივიდების ჯგუფებს შორის; 2) კულტურული ელემენტების ვერტიკალური გავრცელება არათანაბარი სტატუსის მქონე სუბიექტებს შორის. ასეთ პროცესს უწოდებენ სტრატიფიკატორულ კულტურულ დიფუზიასაც, რომელიც შეიძლება ორი - აღმავალი და დაღმავალი - ფორმით განვითარდეს (მაგ., არისტოკრატიის მიერ მდაბიური საუბრის სტილის ელემენტების გადმოღება ან ფუფუნების საგნების საყოველთაოდ ქცევა).

კულტურული ცვლილება

კულტურული ცვლილება გულისხმობს საზოგადოების კულტურული ნიმუშების ცვლილების მუდმივ პროცესს. იგი ყოველთვის ხორციელდება განსაზღვრულ კონტექსტსა და გარკვეულ პირობებში. მისი ტიპი და ტემპი სხვადასხვაგვარია ყოველ კონკრეტულ შემთხვევაში.  
  
კულტურული ცვლილება ეთნიკურ ერთობებში შეიძლება მიმდინარეობდეს შინაგანი და გარე ფაქტორების ზეგავლენით. შინაგანი ფაქტორებია: დემოგრაფიული ცვლილებები (მოსახლეობის რიცხვისა და სიმჭიდროვის ცვლილება), სოციალურ-სტრუქტურული ცვლილებები, ეკონომიკური ფაქტორები, აღმოჩენები და გამოგონებანი, რელიგიური ფაქტორი, შინაგანი კულტურული დინამიკა და ) გარე ფაქტორები: კონტაქტი ჯგუფებთან, რომლებიც სხვა კულტურული ნიმუშების მატარებელნი არიან, ბუნებრივ-ეკოლოგიური ფაქტორები და ) შინაგანი და გარე ფაქტორები მჭიდროდ ურთიერთქმედებენ და განსაზღვრავენ როგორც კულტურული ნიმუშების ცვლილებებს, ასევე ამ ცვლილებათა ტემპს.  
  
განსაკუთრებულ ინტერესს იწვევს ცვლილებათა ტემპის, აგრეთვე სტაბილურობისა და ცვალებადობის თანაფარდობის საკითხები. რ. რადკლიფ-ბრაუნი ხაზს უსვამდა, ერთი მხრივ, სოციოკულტურულ მთლიანობათა დამახასიათებელ ტენდენციას - შეინარჩუნონ შინაგანი წონასწორობა, მეორე მხრივ - ცვლილებათა გარდუვალობას, რაც უზრუნველყოფს წონასწორობის აღდგენას, რომელიც ირღვევა უკონტროლო სოციალური და ბუნებრივი ფაქტორების ზეგავლენით. მ. ჰერსკოვიცი, ე. ლიჩი და სხვ. აღნიშნავდნენ, რომ ყველა კულტურას ყოველთვის ახასიათებს ცვლილების შინაგანი ტენდენცია. კ. ლევი-სტროსი გამოყოფდა „ცხელ“და „ცივ“ კულტურებს, რომელთაგან პირველნი სწრაფად ცვალებადი არიან, მეორენი კი ხასიათდებიან ტრადიციული კულტურული ნიმუშების მდგრადობის მაღალი ხარისხით.  
  
საგანგებო შესწავლის საგანია კულტურული ნიმუშების ცვლილებაზე სხვა ჯგუფებთან კონტაქტის გავლენა. კონტაქტები სხვადასხვა სახისაა: დაპყრობა, სამხედრო-პოლიტიკური ბატონობა, მშვიდობიანი მეზობლობა, სავაჭრო კავშირები, ეკონომიკური ურთიერთობა და სხვ. კულტურული ცვლილებაც შეიძლება სხვადასხვაგვარი იყოს: ერთი კულტურის მიერ მეორის ელემენტთა თავისუფალი სესხება, გაბატონებული ჯგუფის მიერ საკუთარი კულტურის იძულებითი დანერგვა, კულტურათა ელემენტების ურთიერთშერევა და ურთიერთგავლენა და )  
  
უ. ოგბორნის მიერ შემუშავებულია „კულტურული ჩამორჩენის“ კონცეფცია, რომლის თანახმად, კულტურის ცალკეული ნაწილები არათანაბრად (სხვადასხვა ტემპით) ვითარდება: „მატერიალური კულტურა“უფრო სწრაფად, ვიდრე არა-მატერიალური; ეს უკანასკნელი ნაკლებად ცვალებადია საზოგადოების ფასეულობით სისტემასთან მჭიდრო კავშირის გამო და არ არის უშუალოდ დამოკიდებული მატერიალურზე. კულტურული ჩამორჩენა წარმოშობს შინაგან დისბალანსს და იქცევა განვითარების დინამიკურ ფაქტორად.  
  
კულტურულ ცვლილებათა პროცესების უთანაბრობის ასახსნელად მ. ჰერსკოვიცმა შემოგვთავაზა კულტურის „ფოკუსის“ კონცეფცია: ყოველი კულტურა შედგება, ერთი მხრივ, ელემენტებისაგან, რომლებიც მიიღება უკრიტიკოდ (ასეთი ელემენტების რიცხვი დიდია), მეორე მხრივ კი ისეთი ელემენტებისაგან, რომელთა შეთვისება ხდება რაციონალურ საფუძველზე. ეს უკანასკნელნი საზოგადოების წევრთა განსაკუთრებული ყურადღების საგანია, მათ შესახებ კამათობენ, მსჯელობენ. სწორედ ეს ელემენტები ქმნიან კულტურის „ფოკუსს“, უფრო ადვილად ექვემდებარებიან ცვლილებებს. მაგალითად, დასავლეთ აფრიკის ხალხებისათვის ასეთი „ფოკუსია“ რელიგია; ამით აიხსნება მათ მიერ ქრისტიანობის შედარებით იოლად მიღება. დასავლური (განსაკუთრებით ამერიკული) კულტურისათვის ასეთ „ფოკუსს“წარმოადგენს ტექნოლოგია და )

**კულტურათა ურთიერთქმედება**

ასე ეწოდება უშუალო კავშირურთიერთობის სახეს, რომელიც ყალიბდება, სულ მცირე, ორ კულტურას შორის, აგრეთვე ამ ურთიერთობათა შედეგად წარმოშობილ გავლენებსა და ორმხრივ ცვლილებებს. კულტურათა ურთიერთქმედების პროცესში გადამწყვეტი მნიშვნელობა აქვს ფასეულობათა, მახასიათებელთა, კულტურული აქტივობის ფორმათა შეცვლას, ახალი ორიენტირების გაჩენას, რაც გარედან მომდინარე იმპულსების გავლენით ხდება. კულტურათა ურთიერთქმედება, როგორც წესი, ხანგრძლივი პროცესია (არანაკლებ რამდენიმე ათეული წლისა).  
  
გამოყოფენ კულტურათა ურთიერთქმედების სხვადასხვა დონეს: 1) ეთნიკური დონე - ურთიერთობა ეთნოსებს, ისტორიულ-ეთნოგრაფიულ, ეთნოკონფესიურ და სხვა ჯგუფებს შორის; 2) ეროვნული დონე, სადაც რეგულაციურ ფუნქციას მნიშვნელოვანწილად სახელმწიფო-პოლიტიკური სტრუქტურები ასრულებენ; 3) ცივილიზაციური დონე.  
  
კულტურათა ურთიერთქმედების პროცესში განარჩევენ კულტურა-დონორს და კულტურა-რეციპიენტს. პირველი მეტს გასცემს, ვიდრე იღებს, მეორე - პირიქით. დროთა განმავლობაში ეს როლები შეიძლება იცვლებოდეს.  
  
ცნობილია ურთიერთქმედების როგორც მშვიდობიანი, ნებაყოფლობითი (თანასწორუფლებიანი თანამშრომლობა), ისე არამშვიდობიანი, ძალდატანებითი (კოლონიური, სამხედრო დაპყრობები) ფორმები.  
  
კულტურული ურთიერთქმედების შედეგები არაერთგვაროვანია, მათი შეფასების კრიტერიუმების მოძებნა ძნელია. შესაბამისად, ძნელია საუბარი ცალსახად დადებით ან უარყოფით შედეგებზე, გარდა იმ შემთხვევისა, როცა ერთი კულტურა იწყებს აშკარა დაქვეითებას, მეორეში გათქვეფას, ან უკვალოდ ქრება. ასეთი შედეგის თვალის მიდევნება ყველაზე უკეთ შეიძლება რელიქტური ან არქაული კულტურების მაგალითზე, რომლებიც თავიანთი ისტორიის რომელიღაც პერიოდში თანამედროვე ტიპის კულტურებს შეეჯახნენ და მზად არ აღმოჩნდნენ, აეთვისებინათ მათ მიერ შეთავაზებული კულტურული ფორმები.  
  
უფრო რთულია მსჯელობა იმ კულტურათა ურთიერთქმედებაზე, რომლებიც ძირეულად არ განსხვავდებიან ტიპოლოგიური მახასიათებლებით.  
  
ყოველ კულტურას აქვს დაცვითი მექანიზმების მთელი სისტემა, რომელიც იცავს მას სხვა კულტურათა განსაკუთრებით ინტენსიური ზემოქმედებისაგან.  
  
კულტურათა ურთიერთქმედების პროცესისა და მისი შედეგების გადმოსაცემად გამოიყენება შემდეგი ტერმინები: კულტურული დიფუზია, კულტურული კონფლიქტი, ასიმილაცია, კულტურული შოკი, აკულტურაცია, კულტურული ცვლილება.  
  
გამოიყოფა კულტურათა/ ცივილიზაციათაშორისი ურთიერთობის სამი ძირითადი ტიპი: 1. კონფრონტაცია, 2. სიმბიოზი, 3. სინთეზი. განასხვავებენ „სხვა“ კულტურასთან კონტაქტზე ამა თუ იმ კულტურის რეაქციის ორ ძირითად ტიპს: ეთნოცენტრულსა და ეთნორელატიურს. პირველი, თავის მხრივ, მოიცავს სამი სახის რეაქციას: 1) კულტურათა შორის არსებული განსხვავების უარყოფა, 2) საკუთარი კულტურული უპირატესობის დაცვა, 3) განსხვავებათა მინიმიზაცია ; მეორე ტიპი ასევე სამგვარ რეაქციას აერთიანებს: 1) კულტურათა განსხვავების მიღება-აღიარება, 2) ახალ კულტურასთან ადაპტაცია, 3) ინტეგრაცია ორივე (მშობლიურ და ახალ) კულტურაში.

Начало формы

**Конец формы**

**კულტურული ცვლილება**

კულტურული ცვლილება გულისხმობს საზოგადოების კულტურული ნიმუშების ცვლილების მუდმივ პროცესს. იგი ყოველთვის ხორციელდება განსაზღვრულ კონტექსტსა და გარკვეულ პირობებში. მისი ტიპი და ტემპი სხვადასხვაგვარია ყოველ კონკრეტულ შემთხვევაში.  
  
კულტურული ცვლილება ეთნიკურ ერთობებში შეიძლება მიმდინარეობდეს შინაგანი და გარე ფაქტორების ზეგავლენით. შინაგანი ფაქტორებია: დემოგრაფიული ცვლილებები (მოსახლეობის რიცხვისა და სიმჭიდროვის ცვლილება), სოციალურ-სტრუქტურული ცვლილებები, ეკონომიკური ფაქტორები, აღმოჩენები და გამოგონებანი, რელიგიური ფაქტორი, შინაგანი კულტურული დინამიკა და ) გარე ფაქტორები: კონტაქტი ჯგუფებთან, რომლებიც სხვა კულტურული ნიმუშების მატარებელნი არიან, ბუნებრივ-ეკოლოგიური ფაქტორები და ) შინაგანი და გარე ფაქტორები მჭიდროდ ურთიერთქმედებენ და განსაზღვრავენ როგორც კულტურული ნიმუშების ცვლილებებს, ასევე ამ ცვლილებათა ტემპს.  
  
განსაკუთრებულ ინტერესს იწვევს ცვლილებათა ტემპის, აგრეთვე სტაბილურობისა და ცვალებადობის თანაფარდობის საკითხები. რ. რადკლიფ-ბრაუნი ხაზს უსვამდა, ერთი მხრივ, სოციოკულტურულ მთლიანობათა დამახასიათებელ ტენდენციას - შეინარჩუნონ შინაგანი წონასწორობა, მეორე მხრივ - ცვლილებათა გარდუვალობას, რაც უზრუნველყოფს წონასწორობის აღდგენას, რომელიც ირღვევა უკონტროლო სოციალური და ბუნებრივი ფაქტორების ზეგავლენით. მ. ჰერსკოვიცი, ე. ლიჩი და სხვ. აღნიშნავდნენ, რომ ყველა კულტურას ყოველთვის ახასიათებს ცვლილების შინაგანი ტენდენცია. კ. ლევი-სტროსი გამოყოფდა „ცხელ“და „ცივ“ კულტურებს, რომელთაგან პირველნი სწრაფად ცვალებადი არიან, მეორენი კი ხასიათდებიან ტრადიციული კულტურული ნიმუშების მდგრადობის მაღალი ხარისხით.  
  
საგანგებო შესწავლის საგანია კულტურული ნიმუშების ცვლილებაზე სხვა ჯგუფებთან კონტაქტის გავლენა. კონტაქტები სხვადასხვა სახისაა: დაპყრობა, სამხედრო-პოლიტიკური ბატონობა, მშვიდობიანი მეზობლობა, სავაჭრო კავშირები, ეკონომიკური ურთიერთობა და სხვ. კულტურული ცვლილებაც შეიძლება სხვადასხვაგვარი იყოს: ერთი კულტურის მიერ მეორის ელემენტთა თავისუფალი სესხება, გაბატონებული ჯგუფის მიერ საკუთარი კულტურის იძულებითი დანერგვა, კულტურათა ელემენტების ურთიერთშერევა და ურთიერთგავლენა და )  
  
უ. ოგბორნის მიერ შემუშავებულია „კულტურული ჩამორჩენის“ კონცეფცია, რომლის თანახმად, კულტურის ცალკეული ნაწილები არათანაბრად (სხვადასხვა ტემპით) ვითარდება: „მატერიალური კულტურა“უფრო სწრაფად, ვიდრე არა-მატერიალური; ეს უკანასკნელი ნაკლებად ცვალებადია საზოგადოების ფასეულობით სისტემასთან მჭიდრო კავშირის გამო და არ არის უშუალოდ დამოკიდებული მატერიალურზე. კულტურული ჩამორჩენა წარმოშობს შინაგან დისბალანსს და იქცევა განვითარების დინამიკურ ფაქტორად.  
  
კულტურულ ცვლილებათა პროცესების უთანაბრობის ასახსნელად მ. ჰერსკოვიცმა შემოგვთავაზა კულტურის „ფოკუსის“ კონცეფცია: ყოველი კულტურა შედგება, ერთი მხრივ, ელემენტებისაგან, რომლებიც მიიღება უკრიტიკოდ (ასეთი ელემენტების რიცხვი დიდია), მეორე მხრივ კი ისეთი ელემენტებისაგან, რომელთა შეთვისება ხდება რაციონალურ საფუძველზე. ეს უკანასკნელნი საზოგადოების წევრთა განსაკუთრებული ყურადღების საგანია, მათ შესახებ კამათობენ, მსჯელობენ. სწორედ ეს ელემენტები ქმნიან კულტურის „ფოკუსს“, უფრო ადვილად ექვემდებარებიან ცვლილებებს. მაგალითად, დასავლეთ აფრიკის ხალხებისათვის ასეთი „ფოკუსია“ რელიგია; ამით აიხსნება მათ მიერ ქრისტიანობის შედარებით იოლად მიღება. დასავლური (განსაკუთრებით ამერიკული) კულტურისათვის ასეთ „ფოკუსს“წარმოადგენს ტექნოლოგია და )

Начало формы

**კულტურის უნივერსალური ელემენტები.**

ორი ან მეტ კულტურასთან ზედაპირული შეხებაც კი გვარწმუნებს, რომ მათ შორის განსხვავებები ურიცხვია. ჩვენ და ისინი გზის სხვადასხვა მხარეზე ვმგზავრობთ, ისინი სხვა ენაზე ლაპარაკობენ. ჩვენი აზრები განსხვავდებიან იმის შესახებ თუ რომელი ქცევაა გიჟური და რომელი ნორმალური, ჩვენ განსხვავებულად გვესმის სიკეთის ცნება. მნიშვნელოვნად ძნელია ყველა კულტურებისათვის დამახასიათებელი საერთო ნიშნების – კულტურული უნივერსალიების – განსაზღვრა. ჯორჯ მერდოკმა (1965) 60-ზე მეტი კულტურული უნივერსალია გამოყო. მათ შორისაა – სპორტი, სხეულის მორთვა - შეკაზმვა, თანამშრომლობა, ცეკვები, განათლება, სამგლოვიარო რიტუალები, ჩუქება, სტუმართმოყვარეობა, სისხლის აღრევის აკრძალვა, ხუმრობა, ენა, რელიგიური წესები, სექსუალური შეზღუდვები, შრომის იარაღის კეთება, ამინდზე გავლენის მცდელობა. მაგრამ სხვადასხვა კულტურას შეიძლება სპორტის სხვადასხვა სახეობა, სხვა სამკაულები და ა.შ.ახასიათებდეს. გარემომცველი სინამდვილე ერთ-ერთი ფაქტორია, რომელიც ამ განსხვავებას განსაზღვრავს. მაგალითად, ტროპიკების მცხოვრებთა ადათ – წესებს განსაზღვრავს კლიმატი, რომლისთვისაც, უფრო ზომიერ კლიმატთან შედარებით, უმნიშვნელო სეზონური ცვალებადობაა დამახასიათებელი. გარდა ამისა, ყველა კულტურული თავისებურებები ამ საზოგადოების ისტორიითაა გაპირობებული და მოვლენათა უნიკალური განვითარების შედეგად society for a better society 8 socium.ge ყალიბდება. განსხვავებული კულტურის საფუძველზე სპორტის სხვადასხვა სახეობები, ენა, სისხლითნათესაურ ქორწინებებზე აკრძალვები შეიქმნა, მაგრამ მთავარი ისაა, რომ ამა თუ იმ ფორმით მათ ადგილი ყველა კულტურაში აქვთ. რატომ არსებობენ კულტურული უნივერსალიები? ზოგიერთ ანთროპოლოგს მიაჩნია, რომ ისინი ბიოლოგიური ფაქტორების საფუძველზე ყალიბდებიან. კლაკჰონის აზრით მათ განეკუთვნებათ: ორი სქესის არსებობა; ახალშობილთა უმწეობა; საკვების, სითბოსა და სექსის მოთხოვნილება; ასაკობრივი განსხვავება ადამიანებს შორის; სხვადასხვა ჩვევების შეძენის უნარი. აქ თავს იჩენს რიგი პრობლემები, რომლებიც მოცემული კულტურის საფუძველზე უნდა გადაიჭრას. კლაკჰონის შეხედულების თანახმად, აზროვნების წესი და გარკვეული ღირებულებები ასევე წარმოადგენენ უნივერსალიებს. ყველა საზოგადოებაში აკრძალულია მკვლელობა და იძრახება სიცრუე, არსად არ არის გამართლებული ტანჯვა. კლაკჰონისა და მერდოკის თვალსაზრისები ერთმანეთს ემთხვევა - მათი აზრით ყველა კულტურა გარკვეული ფიზიოლოგიური, სოციალური და ფსიქოლოგიური მოთხოვნილებების ხელს უნდა უწყობდეს, თუმც კონკრეტულად განსხვავებული ვარიანტები გამორიცხული არაა. ამ შეხედულებებს კრიტიკა არ აკლია. ჯ. კლარკი (1970) ბაზისური მოთხოვნილებების კონცეფციას უარყოფს. საკვები, სექსი და სითბო ყველას უნდა. მაგრამ ადამიანები ამას არა მხოლოდ ამ მოთხოვნილებების დასაკმაყოფილებლად აკეთებენ. ადამიანს შეუძლია სტუმრები მოიწვიოს იმისათვის, რომ წაიტრაბახოს საკუთარი სახლის მორთულობით, უფროსის კეთილი განწყობა დაიმსახუროს ან სხვა უფრო სერიოზული მიზეზების გამო. ე.წ. საბაზისო - ბიოლოგიური, ფსიქოლოგიური ან სოციალური - მოთხოვნილებების დაკმაყოფილებაზე გავლენა კულტურულ ღირებულებებსა და ნორმებს აქვს, რომელთაც ამ მოთხოვნილობებთან არაფერი საერთო არა აქვთ. მაშასადამე, თვლის კლარკი, ბაზისურ მოთხოვნილობებს არ შესწევთ ძალაკულტურის სპეციფიკური ასპექტები განაპირობონ.

**კულტურული ლანდშაფტი**

კულტურული ლანდშაფტი არის ხელოვნური ლანდშაფტი, რომელსაც კულტურის მატარებელი ჯგუფები ქმნიან დედამიწაზე განსახლების პროცესში. კულტურებმა გამოკვეთეს თავისი საკუთარი ლანდშაფტები იმ ნედლი მასალიდან, რომელიც მათ დედამიწამ მისცა. ყველა დასახლებულ ტერიტორიას აქვს კულტურული ლანდშაფტი, რომელიც ჩამოყალიბდა ბუნებრივი ლანდშაფტის გარდაქმნის გზით და ყველა მათგანი ასახავს იმ კულტურას ვინც ეს ახალი ლანდშაფტი შექმნა. ლანდშაფტი კულტურის სარკეა და მასზე (კულტურულ ლანდშაფტზე) დაკვირვებით კულტურის გეოგრაფს შეუძლია ბევრი გაიგოს ადამიანთა იმ ჯგუფის შესახებ, ვინც ეს ლანდშაფტი შექმნა. კულტურების “ვიზუალური ჩანაწერი”, რომელიც ლანდშაფტში იკითხება, იმდენად მნიშვნელოვანია, რომ ზოგიერთმა კულტურის გეოგრაფმა ლანდშაფტის შესწავლა გეოგრაფიის ცენტრალურ ინტერესად მიიჩნია (ასეთი იყო მაგალითად ბერკლის გეოგრაფიული სკოლის ფუძემდებელი – კარლ ზაუერი). რატომაა ესოდენ მნიშვნელოვანი კულტურული ლანდშაფტის შესწავლა. ალბათ პასუხის ნაწილია ის, რომ ლანდშაფტი ვიზუალურად ასახავს კაცობრიობის ყველაზე არსებით მოთხოვნებს – საცხოვრებელზე, სურსათზე, ტანსაცმელზე და გართობაზე. კულტურული ლანდშაფტი აგრეთვე ასახავს სხვადასხვა ჯგუფების დამოკიდებულებას დედამიწის გარდაქმნის მიმართ. გარდა ამისა, კულტურული ლანდშაფტი შეიცავს ძვირფას ინფორმაციას კულტურების წარმოშობის, გავრცელებისა და განვითარების შესახებ (მაგალითად, სამხრეთ ინგლისის ბორცვების თხემებზე ჯერაც შეიძლება დავინახოთ ე.წ. “კულტურულ მინდვრების” კვადრატის ფორმის მქონე ძველი სახნავების კვალი, რაც იმაზე მიგვითითებს, რომ 2000 წლის წინ აქ კელტები ცხოვრობდნენ). ასეთი ინტეპრეტაციული ანალიზის შესაძლებლობის გამოა, რომ გეოგრაფებს იზიდავს კულტურულ ლანდშაფტის შესწავლა. თუ სწორედ იქნება შესწავლილი, დღევანდელმა კულტურული ლანდშაფტის ხილულმა მხარემ შეიძლება უკვე უხილავი კულტურის ასპექტები გვაჩვენოს, დღევანდელ მცხოვრებთა მიერ დავიწყებული წარსულის პრაქტიკა დაგვანახოს. ზოგჯერ იმაზეც კი მიგვითითოს, როგორ შეიძლებოდა და შეიძლება უკეთ გამოვიყენოთ ბუნებრივი რესურსები (მაგალითად, სამხრეთ საქართველოში - მესხეთში, დღემდე შემორჩენილი ტერასისებული ფერდობები ძველი სამიწათმოქმედო კულტურის კვალია, რომელიც პრაქტიკულად მიტოვებული იქნა 1944 წელს, მას შემდეგ რაც აქ მცხოვრები გამუსლიმებული ქართველი-მესხები, ე.წ. “მესხეთელი თურქები” (თურქი მესხები) აქედან გაასახლეს კრემლის ბრძანების თანახმად. შემდგომ მოსული მოსახლეობისათვის ასეთი ტერასირება უცნობი იყო და სათანადოდ ვერ მოუარეს მათ. სხვა მაგალითია, დასავლეთ თურქეთის თამბაქოს პლანტაციები, რომლებიც აქ დამკვიდრდა XVIII საუკუნიდან და ადგილობრივი ბერძნული მოსახლეობის ძირითადი საქმე გახდა. 1923 წელს ბერძნების გასახლების შემდეგ, ეს პლანტაციები დაკნინდა, მაგრამ საბერძნეთის თამბაქოს მწარმოებელი რაიონებიდან გადმოსახლებულმა თურქმა გლეხებმა, რომელთაც ბერძნებისაგან შეითვისეს ეს კულტურა, ააღორძინეს თამბაქოს პლანტაციები, შემდგომში კი გაფართოებითი კულტურული დიფოზიის წყალობით თამბაქოს მოყვანა სხვა სოფლებშიც დაიწყეს. კულტურული ლანდშაფტი მუდმივად იცვლება დროსა და სივრცეში, თუმცა თანამედროვეები ხშირად ვერ ამჩნევენ ამას.

კულტურული ლანდშაფტის შინაარსი მრავალფეროვანი და რთულია. გეოგრაფიული კვლევა კონცენტრირებულია ლანდშაფტის ძირითად ასპექტზე – დასახლების სისტემა, მიწის დანაწილებისა და გამოყენების თავისებურებები და არქიტექტურა. დასახლების შესწავლისას კულტურის გეოგრაფები აღწერენ და ახსნიან შენობების, გზების სხვა ნაგებობების განლაგებას და სივრცობრივ თავისებურებებს. მიწის გამოყენების სტრუქტურის შესწავლისას კულტურის გეოგრაფი ყურადღებას ამახვილებს იმაზე, თუ როგორ ანაწილებენ მიწას ადამიანები თავიანთი ეკონომიკური და სოციალური მიზნებისათვის. დანაწილების კულტურული ასახვა შეიძლება სახელმწიფო ან კორპორაციულ საკუთრებაში მყოფი უზარმაზარი მიწის მასივებში გლეხური მეურნეობის პატარა ნაკვეთების შემოღობვით, კერძო მფლობელობაში მყოფი ნაკვეთში, ქალაქში მჭიდროდ განაშენიანებულ უბანში. მაგალითად, ინგლისის სასოფლო კულტურული ლანდშაფტის ყველაზე თვალშისაცემი ელემენტია ქვის მდგრადი ყორეები რომლებითაც მომიჯნავე მიწის ნაკვეთები ერთმანეთისაგან არის გამოყოფილი. ესაა შუასაუკუნებიდან დაწყებული “შემოღობვების” ხილული შედეგი, როდესაც ადრე სათემო მიწა ღია მინდვრების სისტემით კერძო მფლობელობაში უმტკიცდებოდა ცალკეულ პირებს, რომლებსაც შეეძლო თვითონ აერჩია სოფლის მეურნეობის დარგი (ჩვეულებრივ შემოღობვას თან სდევდა მიწათმოქმედებიდან, მაგალითად ქერის მოყვანიდან მეცხოველეობაზე, ძირითადად ნაზმატყლიან მეცხვარეობაზე გადასვლას, რომელიც ბევრად უფრო მომგებიანი იყო საბაზრო ეკონომიკის პირობებში. ამის საპირისპიროდ სამხრეთ რუსეთის უზარმაზარი შემოუღობავი ნაკვეთები ერთგვაროვანი სასოფლო-სამეურნეო კულტურით, ძირითადად მაჩვენებელია აქ საბჭოთა პერიოდში ჩატარებული მიწის ნაციონალიზაციისა, როდესაც კოლმეურნეობები და საბჭოთა მეურნეობები “ზემოდან დაშვებული” გეგმის შესაბამისად აწარმოებდნენ მასობრივად პროდუქციას. საქართველოშიც კი, როლმლის მთაგორიანი რელიეფი ნაკვეთების მცირეკონტურიანობას უწყობს ხელს, 1930-იანი წლების კოლექტივიზაციის პერიოდიდან ნაკვეთების გამასივებით გამოირჩეოდა და იშვიათი იყო ადგილობრივი

მასშტაბით დიდი ვენახების ზვრების გაშენება (გავიხსენოდ ტიციან ტაბიძე – “ნეტავ სადა აქვს ამ ზვარებს ბოლო, ვინ დარგო ერთად ამდენი ვაზი?”) მაგრამ 1990-იანი წლების შუაგულიდან დაწყებული პრივატიზაციის პროცესი თანდათანობით ცვლის, მიწის დანაწილებას და გამოყენების სისტემას, რაც დაეტყობა სასოფლო რაიონების კულტურულ ლანდშაფტებს. ყველაზე კარგი საშუალებაა დავაკვირდეთ დასახლებისა და მიწის გამოყენების ნახაზს, თვითფრინავის ან შვეულმფრენის სარკმელიდან. როგორც ჩანს, ადამიანური ლანდშაფტის არცერთი ასპექტი ისე კარგად არ ჩანს მიწის ზედაპირიდან, როგორც არქიტექტურული სტილი. შენობები ყველაზე კარგად მიგვითითებენ განსხვავებულ კულტურებზე; მაგალითად ტრადიციული სატაძრო არქიტექტურა დასავლეთ ევროპაში, ახლო აღმოსავლეთში, სამხრეთ აზიაში და იაპონიაში, მკვეთრად განსხვავდება: საკმარისია დავინახოთ მინარეთი, რომ მივხვდეთ იმ უბანში მუსლიმური კულტურაა გავრცელებული (ანდა ის როდესაც იგი აიგო). ესპანური ბაროკოს სტილში ნაგები ეკლესია, ლათინური ამერიკის კათოლიკურ კულტურის უტყუარი ნიშანია. ნიუ-იორკის ცათამბრჯენების ლანდშაფტი მკვეთრად განსხვავდება ამერიკული ქალაქის გარეუბნისგან სადაც ერთსართულიანი სახლები შემოუღობავ ეზოებში დგანან. სხვასასხვა ტიპის სახლებში ცხოვრება თვითონ ქმნის განსაკუთრებულ კულტურას: მაგალითად, მრავალსართულიან სახლებში იზოლირებული ბინებით მეზობლებს შორის კონტაქტი ძალიან სუსტია, სოციალიზაცია ძირითადად ხდება სკოლის, სამუშაო ადგილის დონეზე, პირიქით დაბალსართულიანი გარეუბნის ტიპის განაშენიანება მეტ მეზობლურ კონტაქტებს უწყობს ხელს, სადაც კულტურული დიფუზია უფრო ადვილია.

**კულტურული ლანდშაფტი დროში**

იმანუელ კანტმა, XVIII საუკუნის (1724-1804) სახელგანთქმულმა მეცნიერმა მკვეთრი მიჯნა გაავლო ისტორიასა და გეოგრაფიას შორის: მან ჩათვალა რომ გეოგრაფია ესაა მსგავსებისა და განსხვავებების შესწავლა სხვადასხვა ადგილებს შორის; გეოგრაფებს აინტერესებთ განსხვავება სივრცეში, ისტორიკოსებს – განსხვავება დროში. სინამდვილეში მიჯნა ასეთი მკვეთრი არაა. კულტურული თვისებების სივრცობრივი განაწილება დროში მომხდარი ცვლილებების შედეგია, ამდენად კულტურის გეოგრაფები ყოველთვის სწავლობდნენ სივრცობრივ თავისებურებების წარმოშობას დროის განმავლობაში. კულტურული ლანდშაფტებიხშირად არის ხოლმე ადამიანის საუკუნოვანი საქმიანობის შედეგი. ეკოლოგიური გადაწყვეტილებები, რომელთაც ადამიანები ღებულობენ, ფესვგადგმულია გარემოსთან წარსულ ურთიერთობებში, ხოლო კულტურული დიფუზია უკვე თავისი ბუნებით გარკვეული დროის განმავლობაში უნდა ხდებოდეს. კულტურა დროში განვითარების შედეგია და მისი შესწავლა დროითი განზომილების გარეშე შეუძლებელია.

კულტურული ლანდშაფტი ამ თვალსაზრისის ილუსტრაციაა. ბევრი რამ, რაც ამჟამად თვალში გვხვდება მომდინარეობს დღეისთვის გამქრალი ფაქტორებითა და გარემოებებით. ამაში დავრწმუნდებით, თუ დიდ ქალაქში გავივლით. როგორც ძველ ქალაქებში, რომელთაც არქეოლოგები თხრიან და სადაც კულტურული ფენები ერთმანეთზეა დალაგებული აქაც შეიძლება ვნახოთ ქალაქი ქალაქზე, ქალაქი ქალაქში. ასე მაგალითად თბილისის ცენტრში ის რაც ადრე სავაჭრო დაწესებულება იყო ამჟამად შეიძლება ოფისად გამოიყენებოდეს. სოლოლაკში XIX საუკუნის დიდი კერძო ბინები, რომლებიც “კულაკებმა” თავისი ოჯახის საჭიროებისათვის აიშენეს, როვოლუციის შემდგომ დანაწევრდა მრავალ ოჯახზე და “კომუნალური ბინები” წარმოიშვა. საბაზრო ეკონომიკაზე გადასვლამ შეცვალა ზოგიერთი უბნის ფუნქციაც და მოსახლეობის სოციალური შემადგენლობა (მაგალითად ი. ჭავჭავაძის გამზირზე, რომელიც მთავარ სავაჭრო არტერიად იქცევა, მაშინ როცა თავიდან მხოლოდ საცხოვრებელი ფუნქცია ჰქონდა).

# კულტურის დიფუზია

ორი ან მეტი საზოგადოების კულტურული მახასიათებლების უერთიერთშეღწევა და ურთიერთგამდიდრება. ესაა კულტურის გავრცელება-მოძრაობის განსაკუთრებული ფორმა, რომელიც არ გულისხმობს აუცილებლად მიგრაციულ პროცესებს. კულტურული დიფუზიის საშუალებებად მიიჩნევა ტურიზმი, მისიონერთა მოღვაწეობა, სავაჭრო ურთიერთობანი, ომი, სამეცნიერო კონფერენციები, გამოფენები, სტუდენტებისა თუ სპეციალისტების გაცვლითი პროგრამები და ა. შ. მაგალითად, საქართველოში მოღვაწე ევროპელი მისიონერები აქ არა მარტო თავიანთ რელიგიურ კოდექსს ამკვიდრებდნენ, ისინი სხვა სამყაროს „კულტურის ელჩები“ იყვნენ ჩვენს ქვეყანაში (მათგან აითვისეს ქართველებმა ქარის წისქვილი, ფუნთუშეულობის ცხობა და სხვა). კულტურის დიფუზია შეიძლება განხორციელდეს არა მარტო ხალხებსა და ქვეყნებს, არამედ ჯგუფებს და კლასებს შორის. აქედან გამომდინარე, განარჩევენ ორ მიმართულებას: 1) კულტურის დიფუზია ეთნოსებს, გარკეული სტატუსის მქონე ინდივიდების ჯგუფებს შორის (მაგ., პოლიციელების მიერ ქურდული სამყაროს ლექსიკის აქტიური ხმარება); 2) კულტურული ელემენტების ვერტიკალური გავრცელება არათანაბარი სტატუსის მქონე სუბიექტებს შორის. ასეთ პროცესს უწოდებენ სტატიფიკატორულ კულტურულ დიფუზიასაც, რომელიც შეიძლება ორი - აღმავალი და დაღმავალი - ფორმით განვითარდეს (მაგ., არისტოკრატიის მიერ მდაბიური საუბრის სტილის ელემენტების გადმოღება ან ფუფუნების საგნების საყოველაოდ ქცევა).

Конец формы